KIRIKINDAD    Keset kuuma suve kudusin villased kirikindad. Õhtud on praegu valged ja mõnus sellist peenemat näputööd teha.  Olen juba pikemat aega mõelnud nii kihnu mustritest kui selbuvotteritest, aga pelgasin, et 20 silma vardal kudumine on ikka liiga keeruline ja tulevad laiad. Nüüd aga läheneb sõbranna sünnipäev ja midagi muud toredat pähe ei tulnud. Seda enam,  et juulikuine sünnipäevalaps saab tõenäoliselt üsna harva villaseid kudumeid. Seega oli ka ajend olemas.    Leidsin netist tasuta mustri. Kuigi meie enda rahvuslikud kindakirjad on tegelikult sama mõnusad ja neid kavatsen ma ikka kah teha. Mulle meeldib see meie sini-valge värvikombinatsioon, aga sõbranna on mul pigem pruuni-beei inimene ja otsustasin esialgu võõramaise mustri kasuks:    http://www.ravelry.com/patterns/library/andalus-mittens    64 silma alustuseks tundus veel  kuidagi talutav, aga kümme silma pärast randmemustrit juurde kasvatadahmm, ta on mul üsna kõhna käega sõbranna. Niisiis otsustasin, et jätan küljetriibud ära. Sellega oleks kohe 6-8 silma kitsam.  Lugesin ja vaatasin seda mustrit ja TUNDUS, et sain aru ka sellest pöidlakiilust, mis on ju sama nagu mõnedel sõrmikutel, ainult mustriline.  Nooh, mõeldud, tehtud ja nässu ta läks   Aga harjutamisest oli  kasu, sest alustatud osa kätte proovides ei tundunudki see muster enam nii lai. Siis LÕPUKS (mulle omaselt läbi valu ja vaeva = harutamise) otsustasin teha ikka TÄPSELT mustri järgi         Ainuke negatiivne pool selle asja juures on, et need kindad on üsna kõvad. Kudum peaks minu meelest ikka pehme olema. Samas,  netist lugedes sain lohutust, et tihe kude teeb nad TUULEKINDLAKS ja seda kavatsen ma sõbrantsile ka rõhutada, et ta kõvaduse pärast ei muretseks. Kõvad, aga kenakesed.        hmm, praegu vaatan, et pildid kuidagi hämarad. Erinevas arvutis paistavad erinevadvõib-olla peaks uued pildid tegema        Lõng  Novita Nalle tume- ja helebee, vardad vanad peenikesed (ma arvan, et 0,75)